Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7550. Il-EUR-Lex hu l-aċċess fuq l-Internet għal-liġi Ewropea. IL-KUNSILL TAL-UNJONI EWROPEA L-importanza tal-ħidma fost iż-żgħażagħ biex isir kontribut għall-iżvilupp personali, inkluż dak professjonali, il-promozzjoni tal-valuri tal-inklużjoni soċjali, id-diversità kulturali, iċ-ċittadinanza attiva u l-forniment ta' ambjent ta' pari bbażat fuq ir-rispett u t-tolleranza reċiproki. Ir-rwol ewlieni li jista' jkollha l-ħidma fost iż-żgħażagħ, biex tilħaq iż-żgħażagħ kollha li ġejjin minn ambjenti differenti, inklużi żgħażagħ emarġinati u dawk li huma barra mill-impjieg, l-edukazzjoni jew it-taħriġ. L-importanza ta' żvilupp ulterjuri tal-ħidma fost iż-żgħażagħ fl-Ewropa kollha u li tkompli tissaħħaħ il-kooperazzjoni tal-UE f'dan il-qasam. Biex juru impenn kontinwu lejn l-iżvilupp tal-forniment ta' ħidma ta' kwalità u professjonali fost iż-żgħażagħ, inkluż minn persunal imħallas u voluntiera, billi jiġu żviluppati miżuri ta' appoġġ fil-livelli kollha, inklużi opportunitajiet ta' edukazzjoni u taħriġ għal dawk fost iż-żgħażagħ. Biex jiżdied l-ambitu tal-ħidma fost iż-żgħażagħ billi tingħata wkoll attenzjoni lill-gruppi ta' żgħażagħ ta' etajiet akbar (ta' 18-il sena u aktar) u ż-żgħażagħ b'anqas opportunitajiet. Biex jistabbilixxu qafas flessibbli għat-tagħlim reċiproku u l-iskambju ta' prattika tajba fir-rigward tal-kwalità fil-ħidma fost iż-żgħażagħ u jinvolvu ruħhom fihom, speċjalment bil-għan li jintlaħqu ż-żgħażagħ kollha. Biex ikomplu jsaħħu l-"kwalità" fil-ħidma fost iż-żgħażagħ billi jikkunsidraw l-iżvilupp ta' indikaturi, għodod u sistemi ta' kwalità li jistgħu jintużaw f'forom differenti ta' ħidma fost iż-żgħażagħ fis-sitwazzjonijiet differenti tal-Istati Membri fil-livelli kollha. Biex iżidu r-rikonoxximent tal-ħidma fost iż-żgħażagħ billi jipprovdu viżibbiltà mhux biss lill-aspetti kwantitattivi iżda wkoll dawk kwalitattivi u l-impatti tagħha fuq il-ħajja taż-żgħażagħ u l-koeżjoni fis-soċjetà. Biex jikkunsidraw il-kwistjonijiet relatati mal-għarfien, il-ħiliet u l-kompetenzi miksuba permezz tat-tagħlim mhux formali u dak informali fis-settur taż-żgħażagħ fi kwalunkwe rieżami futur u l-proċessi l-oħra marbutin mar-Rakkomandazzjoni tal-Kunsill tal-20 ta' Diċembru 2012 dwar il-validazzjoni tat-tagħlim mhux formali u dak informali u l-implimentazzjoni b'suċċess tagħha. B'kont meħud tar-riżultati tal-Grupp ta' Esperti dwar Sistemi ta' Kwalità għall-Ħidma fost iż-Żgħażagħ, twettaq studju b'fokus fuq l-iżvilupp ta' prinċipji bażiċi ta' kwalità għall-ħidma fost iż-żgħażagħ fl-Ewropa (u manwal għall-implimentazzjoni). Jekk rilevanti, dan jista' jservi kemm bħala għodda ta' referenza u ta' gwida għal servizzi u faċilitajiet nazzjonali ta' ħidma fost iż-żgħażagħ, billi tiġi żgurata t-trasparenza u l-kwalità għaż-żgħażagħ, inklużi dawk f'mobilità. Biex fid-dawl tar-riżultati tal-istudji rilevanti u l-ħidma tal-Grupp ta' Esperti, kif ukoll l-attivitajiet imwettqa f'fora internazzjonali differenti, tikkunsidra li tfassal proposta għal Rakkomandazzjoni tal-Kunsill dwar il-ħidma fost iż-żgħażagħ, b'enfasi fuq il-promozzjoni tal-inklużjoni taż-żgħażagħ, iċ-ċittadinanza u soċjetà aktar koeżiva. Il-Ministru għall-Affarijiet Ekonomiċi qiegħed hawnhekk javża li rċieva applikazzjoni għal awtorizzazzjoni għall-ipprospettar ta' idrokarburi fit-taqsima tal-blokk S3 (S3b). Il-vertiċi huma ddefiniti kif ġej: Il-vertiċi msemmija hawn fuq huma ddefiniti skont il-koordinati ġeografiċi tagħhom, ikkalkulati skont is-sistema ETRS89. L-applikazzjonijiet li jaslu wara li jiskadi dan il-perjodu ma jiġux ikkunsidrati. Id-deċiżjoni dwar l-applikazzjonijiet se tittieħed sa mhux aktar tard minn 12-il xahar wara l-iskadenza ta' dan il-perjodu. Aktar informazzjoni tista' tinkiseb mingħand is-Sinjura J. J. van Beek, fuq in-numru tal-telefown li ġej: +31 703796326. Il-Ministru għall-Affarijiet Ekonomiċi qiegħed hawnhekk javża li rċieva applikazzjoni għal awtorizzazzjoni għall-ipprospettar ta' idrokarburi fiż-żona magħrufa bħala Brielle, li tinsab fil-provinċja ta' Zuid-Holland u l-baħar territorjali u hija kkonfinata kif ġej: imbagħad il-linja dritta li tgħaddi mill-vertiċi B sal-vertiċi C; imbagħad il-linja ddefinita fl-Anness tal-Att tal-Minjieri għaddejja mill-vertiċi D sal-intersezzjoni msemmija fil-punt "a". Il-koordinati tal-punti msemmijin huma kif ġej: L-applikazzjonijiet li jaslu wara li jiskadi dan il-perjodu ma jiġux ikkunsidrati. Id-deċiżjoni dwar l-applikazzjonijiet se jittieħed sa mhux aktar tard minn 12-il xahar wara l-iskadenza ta' dan il-perjodu. Aktar informazzjoni tista' tinkiseb mingħand is-Sinjura J. J. van Beek, fuq in-numru tal-telefown li ġej: +31 703796326. L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301) bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.7598 — Dr. Oetker/Coppenrath & Wiese, f'dan l-indirizz: L-attivitajiet kummerċjali tal-impriżi kkonċernati huma: Lindsay Goldberg hija kumpanija, f'idejn il-privat, ta' investiment fl-ekwità li tiġġestixxi numru ta' fondi li huma sidien ta' kumpaniji attivi f'varjetà ta' setturi tan-negozju, VDM Metals Group hija attiva fil-produzzjoni, il-bejgħ u l-kummerċ ta' ligi bi prestazzjoni għolja, b'mod partikolari ligi tan-nikil jew tat-titanju. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301) jew bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.7635 — Lindsay Goldberg/VDM Metals Group, f'dan l-indirizz: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-posta elettronika lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7564 — Mahle Behr/Delphi Thermal Systems Business, f'dan l-indirizz: Ovos moles de Aveiro fil-wejfer jistgħu wkoll ikunu miksija biċ-ċikkulata, billi dan ġie kkonfermat li huwa skont il-metodi lokali u tradizzjonali ta' produzzjoni. Ir-rendikonti mill-produtturi fl-imgħoddi u l-letteratura tal-istess żmien huma xhieda tal-validità ta' din l-emenda. Matul il-perjodu ta' ħażna tal-Ovos Moles de Aveiro jkun hemm tnaqqis fil-kontenut tal-ilma u żieda fil-kontenut ta' zokkor bħala riżultat ta' proċess ta' kristallizzazzjoni tal-prodott, u din il-varjazzjoni fl-ilma u fil-kontenut ta' zokkor ma tistax tkun akbar minn 10 % tal-valuri inizjali. L-użu taċ-ċikkulata jirrikjedi bidliet fis-sistema ta' traċċabilità, u fir-reġistri marbuta magħha, li hija r-raġuni għal din l-emenda fil-prova ta' oriġini. L-emendi inklużi kienu: L-użu tal-kisi taċ-ċikkulata jbiddel ir-rappreżentazzjoni grafika u d-deskrizzjoni tal-metodu tal-produzzjoni tal-prodott. Il-proċess tal-kisi biċ-ċikkulata tal-Ovos Moles de Aveiro fil-wejfer jibda' billi "ddewweb" iċ-ċikkulata, proċess li matulu hija tilħaq temperatura massima ta' 40 °C. Il-kisi taċ-ċikkulata jsir bl-idejn jew bil-magni billi tgħaddas u tiġbor il-wejfer. Iċ-ċikkulata żejda titneħħa, biex b'hekk iċ-ċikkulata fuq il-wejfer tikkristallizza. Il-kristallizzazzjoni taċ-ċikkulata hija fattur determinanti għall-kwalità finali tal-prodott, peress li tinfluwenza d-dehra tiegħu u b'hekk il-kisja tiġi tleqq. L-użu tal-isfar tal-bajd frisk li jkun ġie separat bil-magni bħala parti mill-proċess ta' produzzjoni huwa permess u ma jibdilx il-kwalità tal-materja prima. L-użu tal-isfar tal-bajd li jkun ġie separat bil-magni huwa l-istess bħall-proċess ta' separazzjoni bl-idejn użat mid-dulċiera, peress li minħabba li l-metodu huwa sempliċiment wieħed fiżiku, ma jalterax il-karatteristiċi intrinsiċi tal-isfar tal-bajd, b'mod partikolari l-grad ta' freskizza u l-lewn. Waqt it-tkessiħ tal-għaġna tal-Ovos Moles de Aveiro, il-possibbiltà li jintuża tagħmir li jnaqqas it-temperatura trid tkun soġġetta għal kundizzjonijiet tekniċi preċiżi għal temperaturi u reġistri speċifiċi sabiex il-prodott miksub b'dan il-mod jiġi sussegwentement identifikat. It-temperatura finali trid tkun ta' 15-18 °C. F'dan il-każ, m'hemmx bżonn ta' perjodu ta' mistrieħ ta' 24 siegħa. L-analiżijiet sensorjali tal-Ovos Moles de Aveiro, li jkunu ġew imkessħa bl-użu ta' tagħmir li jnaqqas it-temperatura, juru li l-karatteristiċi speċifiċi tal-prodott jibqgħu ppreservati. Dan il-fatt ġie vvalidat minn bord ta' dewwieqa li għandhom esperjenza fl-analiżi sensorjali, li vverifikaw li dawn il-varjazzjonijiet ma jbiddlux il-karatteristiċi distintivi tal-prodott, u li l-kwalità baqgħet l-istess. L-iffriżar tal-Ovos Moles de Aveiro, għal kull forma ta' preżentazzjoni, kien jeħtieġ l-emenda tar-rappreżentazzjoni grafika tal-produzzjoni u d-deskrizzjoni ta' regoli tekniċi preċiżi għall-iffriżar. Din l-emenda teħtieġ studji xjentifiċi li għandhom jitwettqu biex tkun ivvalidata l-proċedura, u dan kien jinvolvi l-konferma tal-mod korrett ta' ffriżar u ta' tneħħija tas-silġ tal-prodott, sabiex ikun żgurat li l-kwalità unika tal-karatteristiċi tal-prodott jinżammu. Dawn ir-riżultati ġew validati permezz ta' studji sensorjali minn kumitat ta' esperti li għandhom esperjenza fid-dewqan ta' dan il-prodott, u dan ikkonferma li ma kien hemm l-ebda differenzi statistikament sinifikanti bejn il-prodott frisk u l-prodott li ġie ffriżati u ddifrostjat. Sabiex il-prodott iffriżat seta' jitqiegħed fis-suq, kien ukoll meħtieġ li jiġi vverifikat il-perjodu ta' ħażna tal-prodott. L-introduzzjoni tal-iffriżar tal-prodott tiffaċilita l-aċċess għas-swieq internazzjonali, minħabba li dan ifisser li l-perjodu ta' ħażna tal-prodott jiżdied minn 15-il jum għal sitt xhur. Il-possibbiltà li jintużaw materjali ta' ippakkjar "intelliġenti", bħal atmosfera modifikata u tertuqa rqiqa għall-preservazzjoni tal-ikel ġiet inkluża peress li jiżdied il-perjodu ta' ħażna tal-prodott, u dan jgħin biex jibqgħu ppreservati l-karatteristiċi inizjali tiegħu. Din l-emenda qed issir biex il-prodott ikun jista' jiġi pprovdut fis-swieq internazzjonali. Dawn ir-riżultati ġew validati bl-użu sensorjali u studji mikrobijoloġiċi mwettqa fuq tipi differenti ta' materjali ta' ippakkjar "intelliġenti". Il-perjodi ta' konservabilità tal-prodott huma stabbiliti hekk: Bir-riċetta oriġinali bħala bażi u b'libertà sħiħa għall-kreattività, id-dulċiera wettqu xi esperimenti, b'mod partikolari dawk li jinvolvu l-produzzjoni tal-Ovos Moles de Aveiro miksija biċ-ċikkulata. Rendikonti minn pastiċċiera mill-imgħoddi bħal Silvina Raimundo tad-ditta Maria Apresentação da Cruz e Herdeiros, Lda, bl-ewwel liċenzja tagħha li ġġib id-data ta' 1930, u li tistqarr: "Fl-istabbiliment tagħna konna nsejħulhom 'Ovos Moles suwed'. Hawnhekk l-Ovos Moles kienu jsiru biss għall-festi, peress li jridu ħafna xogħol. Ma kienitx biss kwistjoni ta' tgħaddis tal-wejfer fiċ-ċikkulata. … Kienu jiġu mgħaddsa waħda waħda u rfinuti bl-idejn biex il-wiċċ jiġi lixx u b'tali mod li jkunu perfetti. Dawn kienu jsiru għall-festi u fuq ordni biss, peress li kienu jitqiesu bħala rigal. Snin wara, kien hemm dulċier ħdejn il-qorti li reġa' beda il-produzzjoni tal-Ovos Moles suwed, fuq talba ta' Dr Candal, u kullħadd reġa' beda jsemmi l-Ovos Moles suwed". Rosalina Jesus ukoll tagħmel referenza għal dan: "F'ċerti okkażjonijiet speċjali kien ikun hemm l-ordnijiet. Kien hemm dulċier taħt l-arkati li kien ibiegħ is-sigarri ta' vera minn wara l-bank. Fil-Casa dos Ovos Moles fittixna kaxxi vojta tas-sigarri li fihom stajna nippreżentaw l-Ovos Moles Suwed lill-klijenti. F'dan il-każ, kull ma nbiegħ f'dawn il-kaxxi kienu sitt sigarri Ovos Moles (li issa huma f'għamla ta' granċ). Aktar tard Conceição ordnat żigarelli tal-ħarir b'ċoff fin-naħa ta' fuq għal skopijiet dekorattivi. Irbatna ż-żigarella mal-parti t'isfel tas-sigarri Ovos Moles miksija biċ-ċikkulata u wara rbatnihom mal-kaxxa tas-sigarri..." Receituário" [Il-ħelu li qatt ma qras… Ħelu Portugiż. Dekorazzjoni. Riċetti] minn Emanuel Ribeiro, li kienu jinkludu disinni ta' forom differenti tal-Ovos Moles de Aveiro fil-wejfers, u bl-użu ta' disinn magħmul partikolarment bir-reqqa, permezz ta' sfumatura fuq il-figuri tal-Ovos Moles de Aveiro miksija biċ-ċikkulata. Mudell antik ta' bittija tal-porċellana, użat fl-1935, ġie inkluż. Taħt l-intestatura "Markata' ċertifikazzjoni", l-obbligu li tintuża ologramma ġie irtirat minħabba l-ispejjeż involuti. Il-possibbiltà li jiġu inklużi tipi ġodda ta' ppakkjar aktar adattati għall-avvanzi teknoloġiċi ġiet inkluża, peress li l-istudji juru li l-innovazzjoni teknika ma tfixkilx il-karatteristiċi tal-prodott. It-tqegħid fis-suq tal-Ovos Moles de Aveiro, f'wejfers, f'pakketti ta' 150 g, ġie inkluż, skont il-ħtiġijiet ġodda tal-konsumatur. Ingħatat l-awtorizzazzjoni għat-tqegħid fis-suq tal-Ovos Moles de Aveiro, f'wejfers, f'unitajiet individwali fil-kaxxa oriġinali, miftuħa, sakemm it-tikketta, in-numru tal-lott, id-data sa meta għandhom jinbiegħu u l-marka ta' ċertifikazzjoni jibqgħu viżibbli. Din l-emenda saret sabiex l-istabbilimenti żgħar ta' bejgħ bl-imnut jistgħu jikkummerċjalizzaw il-prodott bl-ingrossa, filwaqt li tkun salvagwardata l-konformità mar-rekwiżiti ta' traċċabilità għall-prodott. Klassi 2.3. Prodotti tal-ħelu, ħobż, għaġina, kejkijiet, gallettini u prodotti oħra tal-furnar L-Ovos Moles de Aveiro huwa prodott miksub mit-taħlita tal-isfar tal-bajd nej mal-ġulepp taz-zokkor. Dawn jistgħu jinbiegħu kif inhuma, imgeżwra f'wejfer tat-tip tal-Preċett, li tista' tkun jew ma tkunx miksija b'saff delikat ta' ġulepp taz-zokkor jew taċ-ċikkulata, jew ippakkjati direttament fi btieti tal-injam jew tal-porċellana. Dawn jistgħu jinbiegħu wkoll iffriżati. Il-lewn tagħhom huwa uniformi, li jvarja minn isfar għal oranġjo, ileqq kollu kemm hu iżda mhux bil-qawwa, l-aroma komplessiva tagħhom hija tal-isfar tal-bajd li tieħu riħa karatteristika b'varjetà ta' aromi bħall-karamella, il-kannella u l-frott imnixxef, riżultat ta' reazzjonijiet kimiċi bejn iz-zokkor u l-komponenti tal-isfar tal-bajd waqt it-tisjir. Għandhom togħma ħelwa, bit-togħmiet tal-isfar tal-bajd u taz-zokkor jiddgħajfu mill-proċess tat-tisjir u għandhom konsistenza kremuża li ma tinħalx. Il-konsistenza hija uniformi, mingħajr frak tal-isfar tal-bajd jew taz-zokkor (anki jekk dan il-frak huwa tollerabbli ftit jiem wara l-produzzjoni, għax huwa r-riżultat tal-kristalizzazzjoni tal-prodott). Il-wejfer użata okkażjonalment fil-preżentazzjoni hija ta' lewn regolari li jvarja bejn abjad u lewn il-krema, opak, matt u mingħajr riħa, jew b'riħa ħafifa ta' dqiq u togħma ta' wejfer, konsistenza ratba u ramlija u li tinħass niexfa, lixxa u uniformi. Il-kompożizzjoni kimika medja tagħha hija kif ġej: % ta' żokkor = 41 ± 5 % ta' xaħam = 17 ± 3 % ta' ilma totali = 29 ± 3 % ta' proteina li ma tinħalx = 4,2 ± 1,1 L-attività tal-ilma hija 0,864 ± 0,026 F'ebda każ ma hija permessal-preżenza ta' lamtu, koloranti u preservattivi. Fi tmiem il-perjodu ta' ħażna tal-prodott it-tnaqqis fil-kontenut tal-ilma u ż-żieda taz-zokkor bħala riżultat tal-proċess ta' kristallizzazzjoni ma jistgħux jaqbżu l- 10 % tal-valuri inizjali. L-isfar tal-bajd frisk miksub esklussivament minn bajd tal-Kategorija A, L jew XL fid-daqs, ta' lewn li jvarja minn 12 sa 13 fuq l-iskala Roche. Minħabba l-kundizzjonijiet speċifiċi meħtieġa għall-isfar tal-bajd, speċjalment f'dak li jirrigwarda l-lewn u l-grad ta' freskezza, iż-żona ġeografika ta' produzzjoni tal-bajd hija limitata mill-perspettiva amministrattiva għall-muniċipalitajiet ta' Águeda, Albergaria-a-Velha, Aveiro, Estarreja, Ílhavo, Mira, Murtosa, Oliveira de Frades, Ovar, S. pero do Sul, Sever do Vouga, Tondela, Vagos u Vouzela. Il-bajd użat fil-produzzjoni tal-Ovos Moles de Aveiro jrid jiġi dejjem minn dan ir-reġjun ġeografiku, li jagħti lill-prodott il-lewn speċifiku u l-freskezza tiegħu. Zokkor tal-kannamieli raffinat u abjad. Ilma, wejfer u ċikkulata. Preparazzjoni tal-ġulepp taz-zokkor. Għaġna tal-isfra sseparati tal-bajd nej fil-ġulepp taz-zokkor. Tisjir tal-għaġna (taħlita tal-isfra tal-bajd mal-ġulepp taz-zokkor). Tkessiħ u għaġna li titħalla toqgħod. Mili tal-wejfers jew tal-btieti tal-injam jew tal-porċellana. Kisi tal-wejfers b'ġulepp taz-zokkor jew biċ-ċikkulata. Minħabba l-karatteristiċi tal-prodott, sabiex tiġi evitata kull kontaminazzjoni u biex jiġu evitati bidliet fl-għaġna jew fil-wejfer, l-Ovos Moles de Aveiro jitqiegħdu fis-suq kummerċjalment ippakkjati fil-post tal-produzzjoni fi btieti bil-format, bil-materjal u l-logos awtorizzati, jew fil-kartun jew f'ippakkjar "intelliġenti". L-Ovos Moles de Aveiro jistgħu jitqiegħdu għall-bejgħ bl-ingrossa, mingħajr wejfer, iżda dan huwa awtorizzat biss fil-bini tal-pastiċċiera, u dejjem bid-dokumentazzjoni li tiċċertifika l-oriġini, in-numru tal-lott u d-data ta' produzzjoni. Fi stabbilimenti involuti fil-bejgħ bl-imnut tal-prodotti, l-Ovos Moles de Aveiro jistgħu jitqiegħdu għall-bejgħ ippakkjati minn qabel, irrispettivament mill-forma tagħhom ta' preżentazzjoni jew f'unitajiet individwali, fil-kaxxa oriġinali, miftuħa, sakemm it-tikketta, in-numru tal-lott, id-data sa meta jistgħu jinbiegħu u l-marka ta' ċertifikazzjoni jkunu għadhom viżibbli. L-Ovos Moles de Aveiro jinżammu f'temperatura ambjentali b'perjodu ta' ħażna ta' 15-il jum. Fejn il-prodott huwa ppakkjat f'atmosfera modifikata jew bl-użu ta' tertuqa rqiqa għall-preservazzjoni tal-ikel (ippakkjar intelliġenti), il-perjodu ta' ħażna huwa ta' 21 jum, f'temperatura ambjentali. Fejn il-prodott jiġi ppreżentat iffriżat, għandu perjodu ta' ħażna ta' 6 xhur, jekk jinbiegħ f'din il-forma. Il-prodott mhux ippakkjat jista' biss jiġi ffriżat fuq il-post ta' produzzjoni tal-Ovos Moles de Aveiro, fejn jidher ċar l-għarfien espert, kif ukoll il-ħtieġa li l-prodott ikun mħares minn trattament mhux mixtieq u mill-kontaminazzjoni mikrobijoloġika. L-Ovos Moles de Aveiro fil-wejfers miksija biċ-ċikkulata għandhom perjodu ta' ħażna ta' 60 jum, sakemm dawn jinżammu fit-temperatura teknika rrakkomandata għaċ-ċikkulata u f'bini mingħajr irwejjaħ. Fuq it-tikketta jrid jidher il-kliem "Ovos Moles de Aveiro — Indicação Geográfica Protegida", il-marka taċ-ċertifikazzjoni u l-logo tal-Ovos Moles de Aveiro, kif jidher hawn taħt: Il-marka taċ-ċertifikazzjoni għandha turi l-isem tal-prodott, l-isem tal-Korp ta' Ċertifikazzjoni u n-numru tas-serje għat-traċċabbiltà tal-prodott. Fid-dawl tal-kundizzjonijiet u l-karatteristiċi tal-ħamrija u tal-klima meħtieġa għall-produzzjoni tal-Ovos Moles de Aveiro, speċjalment f'dak li jirrigwarda l-umdità, it-temperatura atmosferika u l-għarfien espert meħtieġ, kif ukoll il-ħtieġa li l-prodott ikun imħares minn kontaminazzjoni mikrobijoloġika, iż-żona ġeografika tal-produzzjoni u tal-ippakkjar hija limitata għad-distretti li jmissu ma' Ria de Aveiro u ż-żoni li jmissu ma' laguna. Mil-lat amministrattiv, din iż-żona tinkludi d-distretti ta' Águeda, Albergaria-a-Velha, Aveiro, Estarreja, Ílhavo, Mira, Murtosa, Ovar, Sever do Vouga u Vagos. F'dak li jirrigwarda l-veġetazzjoni u l-klima, ir-reġjun huwa ddominat mill-baċin tax-xmara Vouga, li tiżbokka f'fenomenu ġeografiku importanti ieħor, ir-Ria de Aveiro. Dan jagħti lok għal kundizzjonijiet speċifiċi għall-biedja, partikolarment it-tkabbir tal-qamħirrum u t-trobbija tat-tjur, li żviluppaw u saru ta' importanza kbira max-xtut tal-laguna. Iż-żona ta' Baixo Vouga minn dejjem kienet art mistagħdra u l-Médio Vouga reġjun fertili għall-produzzjoni ta' kwalità tajba ta' qamħirrum fi kwantitajiet kbar. Tul is-sekli, din l-attività agrikola kienet waħda ta' sussistenza, iżda lejn tmiem is-seklu 19 u fil-bidu tas-seklu 20 kisbet dimensjoni kummerċjali, billi bdew ifiġġu fid-distretti madwar ix-xmara Vouga impriżi b'kapaċità kbira ta' produzzjoni u fama għall-kwalità. Il-qamħirrum tradizzjonali użat għall-għalf tat-tiġieġ mingħajr ebda dubju kkontribwixxa għall-kwalità li tiddistingwi l-prodott finali. Il-produzzjoni tal-Ovos Moles de Aveiro ilha sekli sħaħ. It-tradizzjoni tal-manifattura tal-prodott, li oriġinat fil-kunventi, inżammet permezz tan-nisa li rċevew l-edukazzjoni tagħhom fil-kunventi u għaddew is-sigriet tal-produzzjoni minn ġenerazzjoni għal oħra. Hemm dokumenti li juru li fl-1502, ir-Re Manuel I ta għaxar "arrobas" ta' zokkor ta' Madeira fis-sena lill-Kunvent ta' Ġesù f'Aveiro, għall-produzzjoni ta' prodotti tal-ħelu fil-kunvent, li dak iż-żmien kienu jintużaw bħala rimedju għall-morda li kienu qegħdin jirpiljaw. L-Ovos Moles miksija biċ-ċikkulata jissemmew ukoll fl-"O doce nunca amargou… doçaria Portuguesa. Receituário" [Il-ħelu li qatt ma qras… Ħelu Portugiż. Dekorazzjoni. Riċetti] minn Emanuel Ribeiro, fl-1928. Il-btieti tipiċi li fihom jiġu ppreżentati l-Ovos Moles de Aveiro, il-forom tal-wejfers, li għandhom kważi dejjem tema tal-baħar, kif ukoll il-bejjiegħa, jidhru ta' sikwit bħala motiv fuq il-pannelli, fil-litografiji, fil-poeżiji populari, fir-rappreżentazzjonijiet teatrali u fl-għana tradizzjonali tar-reġjun. Sa mill-1856 diġà kien jeżisti reġistru ta' produtturi magħrufa. Bir-riċetta oriġinali bħala bażi u b'libertà sħiħa għall-kreattività, id-dulċiera wettqu xi esperimenti, b'mod partikolari dawk li jinvolvu l-produzzjoni tal-Ovos Moles de Aveiro miksija biċ-ċikkulata. Ir-rendikonti mill-pastiċċiera mill-imgħoddi li l-ewwel liċenzja tagħhom iġġib id-data tal-1930, jistqarru: "Fl-istabbiliment tagħna konna nsejħulhom 'Ovos Moles suwed'. Hawnhekk l-Ovos Moles kienu jsiru biss għall-festi, peress li jridu ħafna xogħol". L-Ovos Moles de Aveiro huma speċjali minħabba l-materja prima bażika li minnha jiġu prodotti — il-bajd u z-zokkor — u l-għarfien espert lokali, minħabba li l-isfar tal-bajd jiżdied mal-ġulepp taz-zokkor b'mod li jixbah il-moviment tad-dgħajjes tal-qdif tradizzjonali, il-"moliceiros", fil-laguna ta' Aveiro. Il-mod speċifiku ta' preparazzjoni jagħti lill-Ovos Moles de Aveiro għamla, lewn u sett ta' aromi li huma distintivi ħafna u uniċi f'dan ir-reġjun. Il-bajd, li huwa frisk ħafna, jinfosoq bil-galbu u l-isfar tal-bajd jiġi "separat" jew permezz ta' filtrazzjoni mill-idejn stess jew bl-għajnuna ta' strument xieraq li jissepara l-isfar mill-abjad. Fl-istess ħin, separatament isir il-ġulepp taz-zokkor; irid jissaħħan sakemm jilħaq punt bejn pasta viskuża u konsistenza rqiqa (temperatura ta' 110 °C). L-isfra tal-bajd jiżdiedu mal-ġulepp taz-zokkor, u din it-taħlita tissajjar sakemm jidher qiegħ il-kazzola: l-għarfien espert marbut ma' dawn l-operazzjonijiet huwa fattur ewlieni. Wara dan jiġi t-tkessiħ u l-mistrieħ tal-għaġna, li jdum 24 siegħa u li jrid isir f'bini xieraq. Ir-raġuni għal dan huwa l-fatt li, f'din il-fażi, l-għaġna tal-Ovos Moles de Aveiro hija sensittiva ħafna għall-bidliet f'daqqa fit-temperatura u tassorbi faċilment l-irwejjaħ barranin. Bħalissa jintuża tagħmir li jnaqqas it-temperatura li jippermetti li l-operazzjoni tat-tkessiħ issir aktar malajr u b'mod ikkontrollat b'tali mod li jinżammu l-karatteristiċi tal-għaġna tal-Ovos Moles de Aveiro. Jekk it-tkessiħ isir b'tagħmir li jnaqqas it-temperatura, it-temperatura finali tkun ta' 15–18 °C. F'dan il-każ, m'hemmx bżonn ta' perjodu ta' mistrieħ ta' 24 siegħa. Minn dan l-istadju "l quddiem, u skont il-format ta' preżentazzjoni finali magħżul, l-għaġna mkessħa tista" tintuża: biex jimtlew il-btieti, li mbagħad jiġu ssiġillati b'għatu xieraq u b'tertuqa li tista' titneħħa biex jiżolaw u jipproteġu l-prodott, biex jimtlew l-wejfers, li mbagħad jintgħafsu fi pressa tal-idejn wara li jiġu ssiġillati; il-wejfers ma jistgħux jiġu ssiġillati mingħajr ma jintuża l-abjad tal-bajd mhux pasturizzat. Il-forom tal-wejfers imbagħad jiġu separati bl-imqass u jinqatgħu f'linji dritti fid-diversi forom jew jinqatgħu b'tagħmir xieraq għall-qtugħ. Il-forom jitqiegħdu fuq tilari biex jitnixxfu fil-forn (fejn meħtieġ), u jistgħu jinksew jew le bil-ġulepp taz-zokkor jew biċ-ċikkulata, u dan iservi biex il-prodott jibqa' tali kwali. Anki l-materjal użat ġewwa l-ippakkjar huwa speċifiku u uniku – il-wejfer, li toriġina mill-kunvent, u l-bittija tal-injam jew tal-porċellana, ispirati u magħmula minn materjal li jinsab fir-reġjun, u fiż-żewġ każijiet jirrepetu forom tipiċi tar-reġjun – bħal, fil-każ tal-wejfers, annimali tal-baħar jew għodod użati fis-sajd jew frott imnixxef li huwa tradizzjonali ħafna fir-reġjuni muntanjużi fejn isiru l-Ovos, jew, fil-każ tal-btieti, l-istampi marbuta max-xenarji speċifiċi tal-laguna, bħall-fanal jew id-dgħajjes "moliceiro". It-temperatura u l-umdità tal-laguna huma favorevoli għall-produzzjoni tal-Ovos Moles de Aveiro u l-wejfers, peress li minnhom jiksbu l-irtubija xierqa u dejjiema li ma tistax tiġi riprodotta barra mir-reġjun. Kemm l-użu tal-btieti tal-injam jew tal-porċellana kif ukoll il-forom użati fil-manifattura tal-wejfer huma xhieda tar-rabta viżibbli mar-Ria de Aveiro u l-mottifi tal-laguna tagħha, b'mod partikolari permezz tal-użu tal-fanal fuq il-laguna jew tad-dgħajjes tipiċi "moliceiro" tax-xmajjar bħala marki kummerċjali jew billi l-wejfers isiru fil-forma ta' ħut, frott tal-baħar u krietel u bagi li jimmarkaw xbieki tas-sajd, attività oħra tipika tar-reġjun. Il-preżentazzjoni fil-forma ta' wejfers b'mottifi tal-laguna marbuta mal-laguna ta' Aveiro u x-xmara Vouga — ħut, granċijiet jew gandoffli, molluski, arzell komuni, bramel, bagi tal-baħar jew fliexken, arzell, btieti jew tnellijiet, gandoffli żgħar, gajdri u dgħajjes "moliceiro", huma fatturi li jipprovdu rabta indiskutibbli maż-żona ġeografika. L-elementi uniċi ispirati mill-flora lokali, mill-ġewż, mill-qastan, mill-ġandar u mill-qfief tal-qasab, huma wkoll prova inekwivoka tar-rabta mar-reġjun, peress li dan huwa frott minn siġar tal-post li spontanjament jikber hemm. Ta' min wieħed isemmi wkoll li l-btieti tal-injam tal-luq u tal-porċellana jsiru minn materja prima tipika u tradizzjonali f'industriji tipiċi u tradizzjonali. U għaldaqstant huwa ċar li l-Ovos Moles de Aveiro huma totalment speċifiċi għar-reġjun, u li s-sempliċi kelma Ovos Moles f'moħħ in-nies hija referenza għar-reġjun ta' Aveiro, u l-apparenza sempliċi ta' simboli reġjonali (il-laguna, il-fanal ta'Aveiro jew il-"moliceiros") fuq l-ippakkjar jew f'vetrina ta' ħanut ifakkru minnufih li l-prodott huwa marbut ma' Aveiro. (Artikolu 6(1), it-tieni subparagrafu ta' dan ir-Regolament)
Extracted from C_170_2015.html